True Romance

***True Romance*** (títol orichinal en anglés, en aragonés ***Romance verdadero***, estrenada en Aragón con o títol en castellano d***'Amor a quemarropa***, en aragonés ***Amor a ran de cuerpo***) ye una cinta de cine policiaco y cine de romance de cine estausunidense estrenada l'anyo 1993, dirichida por Tony Scott seguntes un guión orichinal de Quentin Tarantino, con una banda sonora orichinal de Hans Zimmer, una dirección de fotografía de Jeffrey L. Kimball y una producción cinematografica de Samuel Hadida, Steve Perry y Bill Unger ta las productoras Morgan Creek Productions y Davis Films. Fan parte de l'elenco d'a cinta, entre d'atros actors, Christian Slater, Patricia Arquette, Dennis Hopper, Val Kilmer, Gary Oldman, Brad Pitt, Christopher Walken, Bronson Pinchot, Samuel L. Jackson, Michael Rapaport, Saul Rubinek, Conchata Ferrell, James Gandolfini, Anna Thomson, Victor Argo, Paul Bates, Chris Penn, Tom Sizemore, Gregory Sporleder, Maria Pitillo, Frank Adonis, Kevin Corrigan, Paul Ben-Victor, Michael Beach, Eric Allan Kramer, Patrick John Hurley, Laurence Mason y Ed Lauter.

En un cine de Detroit se troban Clarence Worley, un choven fanatico d'Elvis Preley, y una mesacha, Alabama Whitman. Rematan a nueit en tenendo sexo, y finalment Alabama li confiesa a Clarence que ye una prostituta que ha contractar lo suyo chefe como regalo de cabo d'anyo, pero tamién li confiesa que s'ha enamorau d'él, y rematan casando-se a lo dia siguient. Dimpués, Clarenve marcha entra lo bordel a on i treballaba la mesacha, con a intención d'obtener a suya libertat pero remata diaparando contra Drexl, lo suyo proxeneta, y lo mata. marcha d'o lugar con una bolsa a n creye que i son as propiedaz d'Alabama, pero en plegar enta l'apartamento a on i ye la mesacha, descubren que contiene una gran cantidat de cocaína pura, que lo proxeneta heba robau a uns narcotraficants que heba asasinau. Clarence demana aduya a su pai, Clifford, un policía chubilau, qui li diz que la Policía creye que ha estau un asasinato entre bandas rivals. A parella marcha enta Los Angeles, pero bien luego plegan en casa de Clifford un grupo de mafiosos dirichius por Vincenzo Coccotti, que treballan ta lo capo Blue Lou Boyle, qui heba contractau a Drexl ta robar y distribuyir a cocaína en o suyo nombre. Matan a Clifford, qui no lis diz cosa, pero trban un papel con una dirección de Los Angeles y persiguen a la parella. Clarence y Alabama en Los Angeles han contactau con un amigo, qui los ha connectau con un posible comprador por 200.000 dólars d'a cocaína por valor de 500.000, y que ye Lee Donowitz, un productor cinematografico. Cuan son rematando de fer o tracto, apareixe la policia, que ha conoixiu lo tracto a traviés de l'intermediario, pero tamién Coccotti y los suyos sicarios.

A cinta s'ambienta en a suya epoca actual (1993) en Detroit (Michigan) y Los Angeles (California) y las suyas escenas se filmoron en Burbank, Los Angeles, Malibu, Pasadena, San Fernando, Santa Monica y Valencia (California) y Detroit (Michigan).

Se tracta d'una cinta que ha recibiu cuantos premios y nominacions, encara que garra d'ixos premios no perteneixe a los premios cinematograficos mas conoixius u desatacaus.

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos

*  ''True Romance'' en Internet Movie Database.
*  ''True Romance'' en Metacritic.
*  ''True Romance'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/18385/enwp *True Romance''] en TCM Movie Database.